Guerra Greco-Turc (1919-1922)

Le Guerra Greco-Turc de 1919-1922 se combatteva inter Grecia e le Movimento National Turc durante le partition del Imperio Ottoman post le Prime Guerra Mundial, inter maio 1919 e octobre 1922.

Le campania greco comenciava principalmente proque le Alliatos occidental, particularmente le Primo Ministro britannic David Lloyd George, promitteva a Grecia profiter terretorialmente del Imperio Ottomano, recentemente vencite in le Prime Guerra Mundial. Le pretensiones greco derivava del facto que Anatolia habeva essite parte del Grecia Antique e del Imperio Byzantine ante que le turcos conquistava le area durante le seculos XII al XV. Le conflicto armate comenciava quando le fortias greco sbarcava in Smyrna (ora İzmir), le 15 de maio 1919. Illes avantiava interterra e prendeva le controlo del parte occidental e nord-occidental de Anatolia, includente le citates de Manisa, Balıkesir, Aydın, Kütahya, Bursa e Eskişehir. Su avanto esseva arrestate per le fortias turc al Battalia de la Sakarya in 1921. Le fronte greco se disrumpeva con le contra-attacco turc in augusto 1922 e le guerra finiva effectivemente con le recapture de Smyrna per le fortias turc e le grande incendie de Smyrna.

In consequentia, le governamento greco acceptava le demandas del Movimento National Turc e retornava a su frontieras ante-guerra, deixante Thrace Oriental e Anatolia Occidental a Turchia. Le Alliatos abandonava le Tractato de Sèvres pro negociar un nove tractato a Lausanne con le Movimento National Turc. Le Tractato de Lausanne recognosceva le independentia del Republica de Turchia e su sovereignitate super Anatolia, Istanbul e Thrace Oriental. Le governamentos greco e turc concordava a effectuar un exchange de populationes.
Categoria:Guerra Greco-Turc (1919-1922)